open-index/open-wikipedia-markdown huggingface dataset:
Σεβρλίγκ

Η **Σεβρλίγκ** () είναι πόλη στη Σερβία, στο δήμο της Σεβρλίγκ. Σύμφωνα με την απογραφή του 2002 έχει 7705 κατοίκους (σύμφωνα με την απογραφή του 1991 είχε 7421 κάτοικους).

## Ιστορία
Αναφέρεται πρώτη φορά το 1019 σαν μεσαιωνικό βυζαντινό φρούριο όπου ερείπια του διασώζονται και σήμερα. Τον 18ο αιώνα στην θέση της σημερινής πόλης αναπτύχθηκε οικισμός με το όνομα "Ντέρβεν".  Στις 9 Δεκεμβρίου 1904 της δόθηκε το καθεστώς πόλης και άλλαξε όνομά στο σημερινό.

## Απογραφές
* 1948 : 1296* 1953 : 1646
* 1961 : 2012
* 1971 : 3486
* 1981 : 5728
* 1991 : 7421
* 2002 : 7955

## Αθλητισμός
Στην πόλη έχει έδρα ο Φ.Κ. Ζούπα που ιδρύθηκε το 1926 κι αγωνίζεται στις μικρές κατηγορίες.

## Παραπομπές


## Εξωτερικοί σύνδεσμοι

* Званична презентација општине Сврљиг
* Мапе, аеродроми и временска ситуација локација (-{Fallingrain}-)
* Сателитска мапа (-{Wikimapia}-)
* Гугл сателитска мапа (-{Maplandia}-)
* План насеља на мапи (-{Mapquest}-)

Κατηγορία:Πόλεις της Σερβίας
Σεβρλίσκι όρη

Τα **όρη Σεβρλίσκι** (*[[σερβικά]] : Сврљишке планине*) είναι βουνά της Σερβίας. Η ψηλότερη κορυφή είναι η «Πράσινη κορυφή» (Зелени врх) με ύψος 1334 μέτρα, ενώ οι άλλες μικρότερες κορυφές είναι ύψους 700-1000 μέτρων.

Τα όρη Σεβλρίσκι καλύπτουν μια έκταση 430 τετραγωνικών χιλιομέτρων. Από τα όρη πηγάζει ο  Σεβρλίσκι Τίμοκ παραπόταμος του Τίμοκ, ο ποταμός Τέμα και ο Νισάβα, ο οποίος δημιουργεί της κοιλάδα της Νις. 

## Αναφορές
* Svrljiške planine na sajtu Niške planine 
* Svrljiške planine na Wikimapia sajtu

## Εξωτερικοί σύνδεσμοι
* 

Κατηγορία:Βουνά της Σερβίας
Κνιάζεβατς

Το **Κνιαζεβατς** (μτφ : πόλη του πρίγκιπα) (*[[σερβικά]]: Књажевац/Knjaževac*) είναι πόλη της Σερβίας έδρα του δήμου Κνιαζεβατς. Βρίσκεται στην κοιλάδα του Τίμοκ κοντά στα σύνορα με τη Βουλγαρία κι απέχει 254 χιλιόμετρα από το Βελιγράδι, 46 χλμ. από το Ζάγετσαρ, 103 χλμ. από το Πράχοβο και 147 χλμ. από τη Σόφια.

Στη ρωμαϊκή εποχή ήταν γνωστή ως «Τίμακουμ» (Timacum), επί τουρκοκρατίας ονομάστηκε «Γκουργκούσοβατς». Πήρε το σημερινό όνομά της το 1859 από τον πρίγκιπα Μίλος Ομπρένοβιτς.

## Ιστορία
Στην αρχαιότητα στην περιοχή ζούσαν αρχαίοι Θράκες και Δάκες, αργότερα κατακτήθηκε από τους Ρωμαίους. Η πόλη έχει υποστεί απώλειες στον Πρώτο Σερβοτουρκικό πόλεμο το 1876, όταν ήταν οι Τούρκοι την κατέλαβαν και την κατέστρεψαν.

Στον Β΄βαλκανικό πόλεμο ήταν η μόνη σερβική πόλη που κατέλαβαν οι Βούλγαροι. Έξι βουλγαρικά συντάγματα επιτέθηκαν σε ένα σύνταγμα της Σερβίας (πρώτο σερβικό σύνταγμα). Οι Βούλγαροι μπήκαν στην πόλη 24 Ιουνίου 1913 αλλά αποσύρθηκαν δύο ημέρες αργότερα στις 26 Ιουνίου 1913 όταν απελευθέρωσε την πόλη ο σερβικός στρατός. Οι Βούλγαροι αναφέρεται ότι διέπραξαν σφαγές αντρών και αγοριών και βιάστηκαν ακόμη μικρά κορίτσια και ηλικιωμένες γυναίκες. 

## Απογραφές
thumb|right|400px|Άποψη της Κνιέζεβατς
* 1948 : 4862
* 1953 : 5906
* 1961 : 7448
* 1971 : 11249
* 1981 : 16665
* 1991 : 19705
* 2002 : 19941

## Παραπομπές


## Εξωτερικοί σύνδεσμοι

* Званична интернет страница општине Књажевац

Κατηγορία:Πόλεις της Σερβίας
Αλαβάστρινο βάζο από την Ουρούκ

Το **αλαβάστρινο βάζο από την Ουρούκ** είναι σημαντικότατο τεκμήριο προϊστορικής τέχνης από την Ουρούκ. To έργο τέχνης είναι διακοσμημένο με ανάγλυφα αφηγηματικού χαρακτήρα και χρονολογείται στην τέταρτη χιλιετία π.Χ..

## Ιστορικό του ευρήματος
Το αγγείο βρέθηκε από Γερμανούς αρχαιολόγους ασσυριολόγους στην έκτη φάση κατά σειρά περίοδο των ανασκαφών στην Ουρούκ τον χειμώνα του 1933/34 στo αρχαϊκό στρώμα ΙΙΙ του ναού της θεάς Ινάννα. Ήταν σπασμένο, μαζί με άλλα πολλά κομμάτια. Αφού έγινε η ανασυναρμολόγησή του, αντίγραφό του στάλθηκε στη Γερμανία, όπου εκτίθεται στο Μουσείο της Περγάμου, ενώ το γνήσιο μεταφέρθηκε στο Εθνικό Μουσείο του Ιράκ στη Βαγδάτη, όπου αποτελούσε τμήμα της πρώιμης σουμερικής τέχνης. Εκλάπη από τους Αμερικανούς στον πόλεμο του Ιράκ, και μαζί με άλλες πολλές χιλιάδες εκθέματα φυγαδεύτηκε στην Αμερική, για να επαναπατριστεί στις 12 Ιουνίου 2003 σε κακή κατάσταση. Σήμερα βρίσκεται και πάλι στο Εθνικό Μουσείο του Ιράκ.

## Περιγραφή και ερμηνεία
Το εύρημα είναι από σμιλευμένο αλάβαστρο και φαίνεται ότι είχε επισκευαστεί στους αρχαίους χρόνους. Έχει ύψος περ. 93 εκ. και είναι εξωτερικά διακοσμημένο με τέσσερις ζωφόρους ανάγλυφων παραστάσεων. Ερμηνεύεται ως κοσμοθεωρία των αρχαίων Μεσοποταμίων. Από κάτω προς τα επάνω οι ζωφόροι περιγράφουν τη χλωρίδα και την πανίδα, ακολουθούμενες από τον ανθρώπινο κόσμο, πάνω από τον οποίο είναι η λατρεία των θεών.

## Ιστορική τοποθέτηση
Το βάζο της Ουρούκ χρονολογείται στη 4η χιλιετία π.Χ.

## Πηγές
*Matthew Bogdanos, William Patrick: *Die Diebe von Bagdad. Raub und Rettung der ältesten Kulturschätze der Welt*, Dva 2006, ISBN 3421042012
*Julius Jordan: *Uruk-Warka.* Nach den Ausgrabungen der deutschen Orient-Gesellschaft. WVDO 51. Biblio, Bissendorf Kr Osnabrück 2006. ISBN 3-7648-2645-2

## Εξωτερικοί σύνδεσμοι

* Weiterführende Informationen über die Vase von Warka 
* National Museum Iraq
* Artikel von Wie Europa im Irak sein Gedächtnis verliert

Κατηγορία:Εκθέματα στο Πέργκαμονμουζέουμ, Βερολίνο
Κατηγορία:Σουμερική τέχνη και αρχιτεκτονική
Βρέλο

Ο **Βρέλο** (), είναι ποταμός της Σερβίας παραπόταμος του Δρίνου. Έχει μήκος μόλις 365 μέτρα, και είναι ο μικρότερος ποταμός της Σερβίας και πιθανώς ένας από τους συντομότερους ποταμούς στον κόσμο.

Πηγάζει στο χωριό Πέρουσατς και μετά από σύντομη ροή σχηματίζει καταρράκτη κι εκβάλλει στον Δρίνο. Έχει όλα τα χαρακτηριστικά ποταμού, μία πηγή που αναβλύζει μεγάλη ποσότητα νερού, έχει δύο γέφυρες, μύλους κι ένα χωριό στην αριστερή του όχθη.

## Παραπομπές


## Αναφορές
* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6

## Εξωτερικοί σύνδεσμοι

* Дрина -река

Κατηγορία:Δρίνος
Κατηγορία:Ποταμοί της Σερβίας
Ballbreaker

**Ballbreaker** είναι ο τίτλος του δωδέκατου στούντιο δίσκου του Αυστραλιανού hard rock συγκροτήματος AC/DC, ο οποίος κυκλοφόρησε στις 26 Σεπτεμβρίου του 1995.

Ο δίσκος χαρακτηρίστηκε από την επιστροφή του Φιλ Ραντ στα τύμπανα μετά την αποχώρηση του το 1983.

Οι ηχογραφήσεις ξεκίνησαν στα "Record Plant Studios" της Νέας Υόρκης, αλλά ολοκληρώθηκαν στα "Ocean Way Studios" του Λος Άντζελες.

Το "*Ballbreaker*" βραβεύθηκε ως διπλά πλατινένιο στις Ηνωμένες Πολιτείες, όπου σκαρφάλωσε στην τέταρτη θέση του Billboard, ενώ ανέβηκε στο # 1 στην Ελβετία, τη Σουηδία και την πατρίδα του συγκροτήματος, Αυστραλία.

Η περιοδεία για την προώθηση του διήρκεσε καθ' όλο το 1996, με τους AC/DC να παίζουν 155 συναυλίες στη Βόρεια και Νότια Αμερική, την Ευρώπη, την Αυστραλία και τη Νέα Ζηλανδία.

## Τραγούδια
1. **Hard as a Rock** *(A. Young, M. Young)* - 4:31
2. **Cover You in Oil** *(A. Young, M. Young)* - 4:32
3. **The Furor** *(A. Young, M. Young)* - 4:10
4. **Boogie Man** *(A. Young, M. Young)* - 4:07
5. **The Honey Roll** *(A. Young, M. Young)* - 5:34
6. **Burnin' Alive** *(A. Young, M. Young)* - 5:05
7. **Hail Caesar** *(A. Young, M. Young)* - 5:14
8. **Love Bomb** *(A. Young, M. Young)* - 3:14
9. **Caught with Your Pants Down** *(A. Young, M. Young)* - 4:14
10. **Whiskey on the Rocks** *(A. Young, M. Young)* - 4:35
11. **Ballbreaker** *(A. Young, M. Young)* - 4:31

## Θέσεις τσαρτ

## Βραβεία
***Ballbreaker*** *(άλμπουμ)*
Αυστραλία (*ARIA Certification*) : 3 x πλατινένιος 
Ηνωμένες Πολιτείες (*RIAA Certification*) : 2 x πλατινένιος 
Ελβετία (*IFPI Certification*) : Χρυσός 
Γερμανία (*BVMI Certification*) : Χρυσός 
Αυστρία (*IFPI Certification*) : Χρυσός 
Αργεντινή (*CAPIF Certification*) : Χρυσός 
Γαλλία (*SNEP Certification*) : Πλατινένιος 

## Μέλη των AC/DC
Η σύνθεση του συγκροτήματος κατά τις ηχογραφήσεις του "***Ballbreaker***" είχε την εξής μορφή:

* Μπράιαν Τζόνσον - κύρια φωνητικά
* Άνγκους Γιανγκ - κιθάρα
* Μάλκολμ Γιανγκ - κιθάρα, φωνητικά
* Κλιφ Ουίλιαμς - μπάσο, φωνητικά
* Φιλ Ραντ - τύμπανα

## Παραπομπές


## Πηγές
* Ballbreaker - AC/DC | Songs, Reviews, Credits, Awards | AllMusic
* Prindle Record Reviews - ACDC - Mark's Record Reviews
* Previous AC/DC Tour Dates & AC/DC Concerts | The Official AC/DC Site

Κατηγορία:Άλμπουμ του 1995
Κατηγορία:Άλμπουμ των AC/DC
Αχμέντ Μάιτικ

Ο **Αχμέντ Μάιτικ** (Ahmed Omar Maiteeq) είναι Λίβυος επιχειρηματίας και πολιτικός, με καταγωγή από τη Μιζράτα, ο οποίος εξελέγη πρωθυπουργός της χώρας του το Μάιο του 2014 και υπηρέτησε ως τον Ιούνιο της ίδιας χρονιάς. Η εκλογή του ως πρωθυπουργού έγινε υπό αμφιλεγόμενες συνθήκες. Ο ισλαμιστής πρόεδρος του Κογκρέσου Νουρί Αμπουσαμάιν υποστήριξε την εν λόγω εκλογή, όμως ο αντιπρόεδρος την αποκάλεσε παράνομη. Το Υπουργείο Δικαιοσύνης αποφάσισε ότι από τις 29 Μαΐου 2014 ο Μάιτικ δεν είναι πρωθυπουργός και ότι ο προκάτοχός του, Αμπντουλάχ αλ Θινί θα συνέχιζε να κυβερνά τη Λιβύη.

## Πρωθυπουργός
Έπειτα από το κάλεσμα στον υπηρεσιακό πρωθυπουργό αλ Θίνι να παραιτηθεί στις 13 Απριλίου μετά την καταγγελία του για επίθεση εναντίον της οικογένειάς του, πείστηκε να μείνει έως ότου εκλεγεί ο αντικαταστάτης του. Η πρώτη ημέρα της ψηφοφορίας στις 28 Απριλίου επισκιάστηκε από την ένοπλη επίθεση αντρών μέσα στο κοινοβούλιο.  Κατά την ψηφοφορία του Γενικού Εθνικού Κογκρέσου, που περιγράφηκε από το *[[Al Jazeera English]]*ως "χαοτική," εξελέγη πρωθυπουργός ο Μάιτικ. Αρχικά, είχε μεταδοθεί ότι είχε πάρει 113 από τις 120 ψήφους που χρειαζόταν σύμφωνα με το σύνταγμα της Λιβύης. Ωστόσο, ο δεύτερος αντιπρόεδρος του κοινοβουλίου, Σαλέχ λα Μαχζούν δήλωσε ότι είχε πάρει στην πραγματικότητα 121  ψήφους έπειτα από νέα καταμέτρηση και ήταν περισσότερες ψήφοι από τον αντίπαλό του, Ομάρ αλ Χασί. Ο Μάιτικ αντέδρασε λέγοντας  "Ορκίζομαι ότι θα εκτελώ τα καθήκοντά μου τίμια και με αφοσίωση." Ο πρώτος αντιπρόεδρος Εζεντίν αλ Αγουάμι επέμεινε ότι ο Μάιτικ δεν είχε εκλεγεί και συμβούλεψε τον αλ Θίνι να συνεχίσει στην πρωθυπουργία. Ως αιτία επικαλέστηκε ότι ο Μάιτικ δεν είχε συμπληρώσει το απαιτούμενο των 120 ψήφων με βάση το νόμο. Παρ' όλ' αυτά, ο πρόεδρος Νουρί Αμπουσαμάιν υπέγραψε διάταγμα την επομένη και επιβεβαιώθηκε ότι η εκλογή του Μάιτικ στην πρωθυπουργία ήταν έγκυρη, δίνοντάς του 15 ημέρες για να σχηματίσει κυβέρνηση. Το υπουργικό του συμβούλιο σχηματίστηκε όχι πριν τις 25 Μαΐου. Στις 20 Μαΐου η Λιβύη ανακοίνωσε τη διεξαγωγή βουλευτικών εκλογών για τις 25 Ιουνίου.

### Πολιτικές θέσεις
Ο Μάιτικ έχει χαρακτηριστεί σε περιγραφές ως "υποστηριζόμενος από τους ισλαμιστές". Ωστόσο ο ίδιος αναφέρει ότι είναι ανεξάρτητος και δεν πρόσκειται σε κανένα κίνημα ή κόμμα.

### Παραίτηση από πρωθυπουργία
Οι αντάρτες στη χώρα του αρνήθηκαν να αναγνωρίσουν τον Μάιτικ για πρωθυπουργό.

Το Ανώτατο Δικαστήριο της Λιβύης θεώρησε την εκλογή του Μάιτικ στην πρωθυπουργία ως παράνομη. Η τελική απόφαση του δικαστηρίου εκδόθηκε στις 9 Ιουνίου και ήταν ότι ο διορισμός του ήταν παράνομος. Ο Μάιτικ παραιτήθηκε την ίδια ημέρα.

## Παραπομπές


Κατηγορία:Πρωθυπουργοί της Λιβύης
Χρυσή Διαμαντοπούλου

Η **Χρυσή Διαμαντοπούλου** (γεννήθηκε στις 22 Σεπτεμβρίου 1995 στην Αθήνα) είναι πρώην διεθνής Ελληνίδα υδατοσφαιρίστρια, που αγωνιζόταν ως τερματοφύλακας.

## Καριέρα
Η Χρυσή Διαμαντοπούλου έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Πανιωνίου, αφού εκεί αγωνιζόταν ο αδερφός της. Σε μικρή ηλικία μετακόμισε στον Ολυμπιακό, με τον οποίο υπέγραψε και το πρώτο της επαγγελματικό συμβόλαιο.

Αρχικά, η Χρυσή Διαμαντοπούλου αγωνιζόταν με τις μικρές ομάδες του Ολυμπιακού και μάλιστα το 2013 κατάφερε να κατακτήσει το πρωτάθλημα Ελλάδας νέων γυναικών. Μετά το τέλος της αγωνιστικής περιόδου 2012-13, η Χρυσή Διαμαντοπούλου προωθήθηκε μόνιμα πλέον στην πρώτη ομάδα του συλλόγου.

Η Χρυσή Διαμαντοπούλου κατάφερε να κατακτήσει ένα χρόνο αργότερα το πρωτάθλημα Ελλάδος αλλά και το Κύπελλο Κυπελλούχων LEN Trophy για το 2014. Η κατάκτηση του Κυπέλλου Κυπελλούχων ήταν ιδιαίτερα ιστορική στιγμή για τον ερυθρόλευκο σύλλογο καθώς αποτέλεσε τον πρώτο διεθνή τίτλο που κατακτάει η ομάδα από την ίδρυσή του και μέχρι εκείνη τη στιγμή. 

Η Διαμαντοπούλου ολοκληρωσε την καριέρα της στην ομάδα της Βουλιαγμένης, μετά την ολοκλήρωση των Ολυμπιακών Αγώνων του 2024.

## Διεθνείς συμμετοχές
Η Χρυσή Διαμαντοπούλου είναι διεθνής με την εθνική ομάδα υδατοσφαίρισης γυναικών της Ελλάδας. Έχει συμμετάσχει μεταξύ άλλων σε Πανευρωπαϊκά αλλά και παγκόσμια πρωταθλήματα υδατοσφαίρισης

## Τίτλοι
* 1 Πρωτάθλημα Νεανίδων: 2013
* 8 Πρωταθλήματα Ελλάδας: 2014, 2015, 2016, 2017, 2018, 2019, 2020,2021
* 3 Πρωταθλήματα Ευρώπης: 2015,2021,2022
* 1 Κύπελλο Κυπελλούχων LEN Trophy: 2014
* 2 Κύπελλα Ελλάδας: 2018, 2020

## Παραπομπές


## Πηγές
* Το προφίλ της Διαμαντοπούλου στο gavros.gr
* «Χρυσή» η εθνική ομάδα νεανίδων πόλο 

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Πανιωνίου
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Βουλιαγμένης
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Υδατοσφαιρίστριες Εθνικής Ελλάδας
Ιωάννα Σταματοπούλου

Η **Ιωάννα Σταματοπούλου** (γεννήθηκε στις 17 Ιουνίου 1998 στην Αθήνα) είναι διεθνής Ελληνίδα υδατοσφαιρίστρια - τερματοφύλακας που έχει αγωνιστεί στον Ολυμπιακό Πειραιώς, και αγωνίζεται σήμερα στον Άλιμο και την Εθνική Ελλάδας.

## Καριέρα
Η Ιωάννα Σταματοπούλου έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Εθνικού Πειραιώς, στον οποίο παρέμεινε μέχρι και τα 14 της χρόνια. Το 2012, η Σταματοπούλου μεταπήδησε στην έτερη ομάδα του Πειραιά, τον Ολυμπιακό. 

Αρχικά, η Ιωάννα Σταματοπούλου αγωνιζόταν με τις μικρές ομάδες του Ολυμπιακού και μάλιστα το 2013 κατάφερε να κατακτήσει το πρωτάθλημα Ελλάδας νέων γυναικών. Μετά το τέλος της αγωνιστικής περιόδου 2012-13, η Ιωάννα Σταματοπούλου προωθήθηκε μόνιμα πλέον στην πρώτη ομάδα του συλλόγου.

Η Ιωάννα Σταματοπούλου κατάφερε να κατακτήσει ένα χρόνο αργότερα το πρωτάθλημα Ελλάδος αλλά και το Κύπελλο Κυπελλούχων LEN Trophy για το 2014. Η κατάκτηση του Κυπέλλου Κυπελλούχων ήταν ιδιαίτερα ιστορική στιγμή για τον ερυθρόλευκο σύλλογο καθώς αποτέλεσε τον πρώτο διεθνή τίτλο που κατακτάει η ομάδα από την ίδρυσή του και μέχρι εκείνη τη στιγμή. 

Η Σταματοπούλου παρέμεινε στην ομάδα του Πειραιά μέχρι και το 2024. Από τη σεζόν 2024-2025 αγωνίζεται ως βασική τερματοφύλακας στον Άλιμο.

## Διεθνείς συμμετοχές
Η Σταματοπούλου υπήρξε διεθνής με την εθνική ομάδα υδατοσφαίρισης νεανίδων της Ελλάδας και ήταν μέλος της εθνικής ομάδας υδατοσφαίρισης που συμμετείχαν στο Ευρωπαϊκό πρωτάθλημα νεανίδων του 2013 που διεξήχθη στην Κωνσταντινούπολη, στο οποίο κατέκτησε και το χρυσό μετάλλιο.

Στις 23 Ιουλίου του 2025, κέρδισε με την Εθνική Ελλάδος το χρυσό μετάλλιο.Στο παγκόσμιο πρωτάθλημα στην Σιγκαπούρη.

Ενώ ανακηρύχθηκε και η κορυφαία τερματοφύλακας του παγκόσμιου κυπέλλου.

## Τίτλοι
* **2** Πρωταθλήματα Νεανίδων: 2013, 2015
* **3** Πρωταθλήματα Νέων Γυναικών: 2013, 2014, 2015
* **10** Πρωταθλήματα Ελλάδας: 2014, 2015, 2016, 2017, 2018, 2019, 2020, 2021, 2022, 2023, 2024, 2025
* **3** Πρωταθλήματα Ευρώπης: 2015, 2021, 2022
* **1** Κύπελλο Κυπελλούχων Len Trophy: 2014
* **5** Κύπελλα Ελλάδας: 2018, 2020, 2021, 2022, 2023, 2024, 2025

## Διαβάστε επίσης
* Το προφίλ της Σταματοπούλου στο gavros.gr
* "Χρυσές" νεανίδες στο πόλο
* Πρωταθλήτριες οι νέες γυναίκες του Ολυμπιακού

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Εθνικού Πειραιώς
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Αλίμου
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Υδατοσφαιρίστριες Εθνικής Ελλάδας
Εύη Τετζαλίδου

Η **Εύη Τετζαλίδου** (γεννήθηκε στις 21 Φεβρουαρίου 1990 στην Αθηνα) είναι πρώην διεθνής Ελληνίδα υδατοσφαιρίστρια που αγωνιζόταν ως αμυντικός στον Ολυμπιακό Πειραιώς, Εθνικό Πειραιώς, Ιωνικό Νικαίας και Νηρέα Χαλανδρίου.

## Καριέρα
Η Εύη Τετζαλίδου έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Ιωνικού Νικαίας. Το 1999 και σε ηλικία μόλις 9 ετών, μεταπήδησε στην ομάδα του Ολυμπιακού Πειραιώς ενώ έπειτα από 7  χρόνια και συγκεκριμένα το 2006 σε ηλικία 16 ετών  πήρε μεταγραφή για την ομάδα του Εθνικού Πειραιώς. 

Αποτέλεσε μέλος της γυναικείας ομάδας πόλο του Εθνικού όπου στις 07-04-2010 κατάφερε να στεφθεί κυπελλούχος Ευρώπης. 

Το 2012 αποφάσισε να επιστρέψει στον Ολυμπιακό. Με την ομάδα του Πειραιά κατάφερε να κατακτήσει δύο χρόνια αργότερα το πρωτάθλημα Ελλάδος αλλά και το Κύπελλο Κυπελλούχων LEN Trophy για το 2014. Η κατάκτηση του Κυπέλλου Κυπελλούχων ήταν ιδιαίτερα ιστορική στιγμή για τον ερυθρόλευκο σύλλογο καθώς αποτέλεσε τον πρώτο διεθνή τίτλο που κατακτάει η ομάδα από την ίδρυση του και μέχρι εκείνη τη στιγμή.

Παράλληλα με την αθλητική της σταδιοδρομία και πιο συγκεκριμένα το 2008 άρχισε να φοιτά στην Ιατρική Σχολή Αθηνών από την οποία αποφοίτησε τον Αύγουστο του 2014.

Το 2015 κατακτά ξανά το Πρωτάθλημα Ελλάδος, αλλά και το Πρωτάθλημα Ευρώπης.

Το 2016 και σε ηλικία μόλις 26ετών αποφασίζει να αποσυρθεί από την ενεργό δράση και να αφιερωθεί εξ ολοκλήρου στην Ιατρική με την ειδικότητα του Δερματολόγου.

## Διεθνείς συμμετοχές
Η Εύη Τετζαλίδου είναι πρώην διεθνής με την εθνική ομάδα υδατοσφαίρισης γυναικών της Ελλάδας με την οποία έχει πραγματοποιήσει αρκετές συμμετοχές.Επίσης έχει υπάρξει μέλος της Εθνικής Νεανίδων και Νέων Γυναικών της Ελλάδος.

* 3 Πρωταθλήματα Ελλάδας: 2014, 2015, 2016
* 1 Πρωτάθλημα Ευρώπης: 2015
* 1 Σούπερ  Καπ Ευρώπης :2015
* 2 Κύπελλα Κυπελλούχων LEN Trophy: 2010, 2014

## Πηγές
* Το προφίλ της Τετζαλίδου στο gavros.gr
* Συνεχίζουν στον Θρύλο
* Περισσότερο διαβασμένη η Βουλιαγμένη

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Εθνικού Πειραιώς
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Ιωνικού Νίκαιας
Κατηγορία:Υδατοσφαιρίστριες Νηρέα Χαλανδρίου
Κατηγορία:Αμυντικοί υδατοσφαιριστές
Κατηγορία:Υδατοσφαιρίστριες Εθνικής Ελλάδας
Datsun DA

Το **Datsun DA** ήταν το πρώτο Ι.Χ. αυτοκίνητο που κατασκεύασε η ιαπωνική αυτοκινητοβιομηχανία Datsun μετά το τέλος του δευτέρου παγκοσμίου πολέμου. Η παραγωγή του κατάφερε να ξεκινήσει τον Νοέμβριο του 1947, δηλαδή στα 2 έτη μετά τη λήξη του πολέμου, και διατηρήθηκε έως και τα μέσα του 1948.

Το μοντέλο αυτό μπορεί να ήταν ένα λιτό αυτοκίνητο, τόσο σχεδιαστικά, όσο και στον εξοπλισμό, και μπορεί να έμεινε στην κυκλοφορία για μόλις ένα χρόνο, ωστόσο αποτέλεσε ένα από τα πρώτα σημαντικά βήματα μετά τον πόλεμο για την επανεκκίνηση της ιαπωνικής αυτοκινητοβιομηχανίας. Ο αντικαταστάτης του Datsun DA ήταν η λίγο βελτιωμένη εκδοχή Datsun DS του 1950 - 1954.

## Εκδόσεις
Λόγο των ιδιαίτερα δύσκολων συνθηκών που επικρατούσαν στην χώρα μετά την λήξη του πολέμου, το Datsun DA ήταν διαθέσιμο μόνο σε μία εκδοχή αμαξώματος. Η έκδοση αυτή ήταν 2-πορτη σεντάν και ουσιαστικά αποτέλεσε την βάση για τα επόμενα αυτοκίνητα της Datsun.

## Σχεδίαση
Η σχεδίαση του Datsun DA βασίστηκε στο πρώτο μεταπολεμικό φορτηγό της Datsun, το Datsun 1121, η σχεδίαση του οποίου είχε βασιστεί στο προπολεμικό Datsun 17Τ. Το αμάξωμα ήταν λιτό, τόσο στον σχεδιασμό του, όσο και στον εξοπλισμό του, ενώ δεν υπήρχε καμία επένδυση από χρώμιο. Επίσης, το καπό και το κάλυμμα του κινητήρα προέρχονταν απευθείας από το παλαιότερο Datsun 17T και όχι από το Datsun 17 sedan όπως θα φανταζόταν κανείς. Τέλος θα πρέπει να αναφερθεί ότι το Datsun DA είχε ένα αρκετά τετραγωνισμένο αμάξωμα, ενώ μόνο προς τη λήξη της παραγωγής του επανασχεδιάστηκε το πίσω μέρος του, δίνοντάς του ένα πιο στρογγυλευμένο σχήμα, το οποίο χαρακτήρισε και τον διάδοχο Datsun DS.

## Τεχνικά χαρακτηριστικά
Μηχανικά, το Datsun DA έφερε τον ίδιο τετρακύλινδρο κινητήρα βενζίνης 722&nbsp;cm³ με το Datsun 17, που απέδιδε 16 ίππους στις 3.600 στροφές το λεπτό και 3,7 κιλά ροπή στις 2.000 στροφές το λεπτό. Επίσης, ίδια ήταν και όλα τα υπόλοιπα μηχανικά μέρη του οχήματος, μιας και ήταν τότε ιδιαίτερα δύσκολο να κατασκευαστούν νέας τεχνολογίας ανταλλακτικά.

## Πηγές
# https://web.archive.org/web/20140824085916/http://earlydatsun.com/datsunda.html

Κατηγορία:Μοντέλα Datsun
Κατηγορία:Αυτοκίνητα πόλης
Γιάννης Μοσχοβάκης

Ο **Γιάννης Μοσχοβάκης** (Αθήνα, 18 Ιανουαρίου 1938) είναι Έλληνας μαθηματικός και με ειδίκευση στη θεωρία συνόλων, την περιγραφική θεωρία συνόλων και τη θεωρία αναδρομής. Υπήρξε καθηγητής στο Πανεπιστήμιο της Καλιφόρνιας στο Λος Άντζελες.

Συνδέεται στενά με την ανάπτυξη της αποτελεσματικής περιγραφικής θεωρίας συνόλων, ή αλλιώς της "ελαφροπρόσωπης" ή περιγραφικής θεωρίας συνόλων- είναι γνωστός για το λήμμα κωδικοποίησης Μοσχοβάκη που φέρει το όνομά του.

## Βιογραφία
Μετά από βασικές και μεταπτυχιακές σπουδές στο Τεχνολογικό Ινστιτούτο της Μασαχουσέτης, εκπόνησε τη διδακτορική του διατριβή με τίτλο *[[θεωρία υπολογισιμότητας | Αναδρομική]] [[μαθηματική ανάλυση | ανάλυση]]* (Recursive Analysis) κάτω από την επίβλεψη του Στίβεν Κλέινι στο Πανεπιστήμιο του Ουισκόνσιν–Μάντισον και αναγορεύτηκε διδάκτορας το 1963. Ειδικεύεται στη μαθηματική λογική, με έμφαση στη θεωρία συνόλων και τη θεωρία υπολογισιμότητας. Το σύγγραμμά του *[[Περιγραφική θεωρία συνόλων]]* ("Descriptive set theory", α΄ έκδοση το 1980) παραμένει το βασικότερο ίσως βιβλίο αναφοράς του εν λόγω τομέα. Εργαζόταν στο Πανεπιστήμιο της Καλιφόρνιας του Λος Άντζελες (UCLA), καθώς και στο Εθνικό και Καποδιστριακό Πανεπιστήμιο Αθηνών.

Είναι παντρεμένος με τη μαθηματικό Τζόαν Ραντ Μοσχοβάκη και έχει δύο παιδιά.

## Βιβλία
*  
*  
*  

## Αναφορές


## Εξωτερικοί σύνδεσμοι
* Προσωπική σελίδα στο Πανεπιστήμιο της Καλιφόρνιας
* Η σελίδα του στο Mathematics Genealogy Project

Κατηγορία:Έλληνες μαθηματικοί
Μοσχοβάκης

Το όνομα **Μοσχοβάκης** μπορεί να αναφέρεται

# στο σινεκριτικό Αντώνη Μοσχοβάκη,
# στο μαθηματικό Γιάννη Μοσχοβάκη.
Οικογένεια Νεχρού - Γκάντι

Η **οικογένεια Νεχρού - Γκάντι** είναι η σημαντικότερη πολιτική δυναστεία της Ινδίας έχοντας αναδείξει τρεις πρωθυπουργούς και πολλούς πολιτικούς. Πολλές φορές συγκρίνεται με αυτή τον Κέννεντυ λόγω της δύναμής της και των δολοφονιών που έχουν σημειωθεί με θύματα μέλη της. Σημαντικότερο μέλος της υπήρξε ο Τζαβαχαρλάλ Νεχρού, πρώτος πρωθυπουργός της Ινδίας.

Ο Μαχάτμα Γκάντι δεν υπήρξε μέλος της οικογένειας αυτής και απλώς πρόκειται για συνωνυμία.

## Ιστορικά στοιχεία

Γενάρχης της πολιτικής δυναστείας θεωρείται ο Μοτιλάλ Νεχρού, δικηγόρος που διαδραμάτισε σημαντικό ρόλο στην ανάπτυξη του ινδικού εθνικού κινήματος. Τα περισσότερα μέλη της οικογένειας αναδείχθηκαν στην πολιτική μέσω του κόμματος του "Κογκρέσου", κόμμα που ίδρυσε ο Τζαβαχαρλάλ Νεχρού. Όμως τα τελευταία χρόνια ο Βαρούν Γκάντι εκλέγεται βουλευτής με το BJP παρ'όλο που η θεία του είναι πρόεδρος του κόμματος του "Κογκρέσου".

Από τα μέλη της η Ίντιρα Γκάντι και ο Ρατζίβ Γκάντι δολοφονήθηκαν ενώ ο Σαντζάι Γκάντι πέθανε σε αεροπορικό δυστύχημα.
## Γενεαλογικό δέντρο

* Γκανγκανχαρ Νεχρού, αστυνομικός διευθυντής
**Μοτιλάλ Νεχρού, δικηγόρος, πολιτικός, πρωτεργάτης του Ινδικού Εθνικού κινήματος και γιος του Γκανγκανχάρ
*****[[Τζαβαχαρλάλ Νεχρού]]**, πρωθυπουργός της Ινδίας και γιος του Μοτιλάλ
******[[Ίντιρα Γκάντι]]**, πρωθυπουργός της Ινδίας, σύζυγος του Φεροζέ Γκάντι και κόρη του Τζαβαχαρλάλ
***** Ρατζίβ Γκάντι, πρωθυπουργός της Ινδίας, σύζυγος της Σόνια Γκάντι και γιος της Ίντιρα
****** Ραχούλ Γκάντι, πολιτικός, υποψήφιος πρωθυπουργός της Ινδίας και γιος του Ρατζίβ
***** Σαντζάι Γκάντι, βουλευτής, σύζυγος Μανέκα Γκάντι και γιος της Ίντιρα
****** Βαρούν Γκάντι, βουλευτής, γενικός γραμματέας BJP και γιος του Σαντζάι
*** Βιτζάγια Λάκσμι Παντίτ, διπλωμάτης, πολιτικός, σύζυγος του Ρατζίτ Παντίτ και κόρη του Μοτιλάλ
** Παντίτ Ναντλάλ Νεχρού, δικηγόρος, πολιτικός και γιος του Γκανγκανχάρ
*** Μπριτζαλάλ Νεχρού, πολιτικός, σύζυγος της Ραμεσαγουάρι Νεχρού και γιος του Ναντλάλ
**** Μπρατζ Κουμάρ Νεχρού, διπλωμάτης, πολιτικός και γιος του Μπριτζαλάλ
*** Σιαμ Λαλ Νεχρού, γιος του Ναντλάλ
**** Αναντ Κουμαρ Νεχρού, γιος του Σιάμ
***** Αρούν Νεχρού, βουλευτής, υπουργός και γιος του Ανάντ

## Παραπομπές


## Εξωτερικοί σύνδεσμοι
* 


Νεχρου-Γκαντι
Πόρετσκα

Ο **Πόρετσκα** () είναι ποταμός της ανατολικής Σερβίας με μήκος 50 χιλιόμετρα, παραπόταμος του Δούναβη. Βρίσκεται στην περιοχή του Πόρετς όπου οφείλει και το όνομα του. 

Δημιουργείτε από δύο μικρότερους ποταμούς, ο ένας πηγάζει στο όρος Ντέλι Γιοβάν και ο άλλος στο όρος Λισκοβάτσα. Οι δύο ποταμοί ενώνονται στη Μιλόσεβα δημιουργώντας τον Πόρετσκα, μετά από 23 χλμ. εκβάλλει στον Δούναβη κοντά στο Ντόνι Μιλάνοβατς.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Παραπόταμοι του Δούναβη
Κατηγορία:Ποταμοί της Σερβίας
Ντέλι Γιοβάν

Το **Ντέλι Γιοβάν** (*[[σερβικά]] : Дели Јован*) είναι βουνό της ανατολικής Σερβίας κοντά στα σύνορα με Ρουμανία και Βουλγαρία. 

Ανήκει στο σύστημα των οροσειρών των Καρπαθίων και του Αίμου που σχηματίστηκαν κατά τη διάρκεια της ορογένεσης. Το βουνό έχει μήκος περίπου 19 χιλιόμετρα κι έχει υπο ηπειρωτικό κλίμα.

Η ψηλότερη κορυφή του βουνού είναι η "Μαύρη κορυφή" με 1.141 μέτρα ύψος.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Σερβίας
Λισκοβάτσα

Το **Λισκοβάτσα** (*[[σερβικά]]: Лишковац*) είναι βουνό της ανατολικής Σερβίας στα σύνορα με τη Ρουμανία και δίπλα στον Δούναβη. 

Ανήκει στο σύστημα των οροσειρών των Καρπαθίων και του Αίμου, η ψηλότερη κορυφή είναι "μεγάλη Λισκοβάτσα" 803 μέτρα πάνω από την επιφάνεια της θάλασσας. Η Λισκοβάτσα μαζί με το βουνό Μίροτς στη Ρουμανική πλευρά σχηματίζουν τις Σιδηρές πύλες του Δούναβη.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Σερβίας
Εικοστή έβδομη δυναστεία Φαραώ

Η **Εικοστή έβδομη δυναστεία Φαραώ** επίσης γνωστή ως η **Πρώτη Αιγυπτιακή Σατραπεία** ήταν στην ουσία επαρχία της Περσικής Αυτοκρατορίας των Αχεμαινιδών μεταξύ του 525 έως 402 π.Χ.

## Ιστορία

Ο τελευταίος Φαραώ της 26ης Δυναστείας Ψαμμήτιχος Γ΄ ηττήθηκε από τον Καμβύση Β΄ στη μάχη του Πηλουσίου στο ανατολικό Δέλτα του Νείλου το 525 π.Χ. Η Αίγυπτος τότε ενώθηκε με την Κύπρο και Φοινίκη ως η έκτη σατραπεία της Αυτοκρατορίας των Αχαιμενιδών. Έτσι άρχισε η πρώτη περίοδος της Περσικής ηγεμονίας της Αιγύπτου (γνωστή επίσης ως η 27η δυναστεία), η οποία έληξε περίπου το 402 π.Χ.

Μετά από ένα διάλειμμα ανεξαρτησίας, κατά το οποίο βασίλεψαν τρεις αιγυπτιακές δυναστείες (η 28<sup>η</sup>, η 29<sup>η</sup> και η 30<sup>η</sup> Δυναστεία), ο Αρταξέρξης Γ΄ (βασιλεία 358 – 338 π.Χ.), ανακατέλαβε την κοιλάδα του Νείλου για μια σύντομη δεύτερη περίοδο (343 – 332 π.Χ.), η οποία και ονομάστηκε 31<sup>η</sup> Δυναστεία της Αιγύπτου. 

## Πηγές

* Ηρόδοτος (*Ιστορίαι*)
* Αποσπάσματα από τον Κτησία (*[[Κτησίας#Περσικά|Περσικά]]*) 
* Θουκυδίδης (*[[Ιστορία του Πελοποννησιακού Πολέμου]]*)
* Διόδωρος Σικελιώτης (*Ιστορική Βιβλιοθήκη*)
* Αποσπάσματα από τον Μανέθωνα (*Αιγυπτιακά*)
* Ιώσηπος (*Ιουδαϊκή Αρχαιολογία*)

Κατηγορία:Δυναστείες της αρχαίας Αιγύπτου
Community Channel

Το **Community Channel** ήταν τηλεοπτικό κανάλι, το οποίο εξέπεμπε στο Ηνωμένο Βασίλειο. Ανήκε εξ ολοκλήρου στην *Media Trust*, αλλά η εκπομπή του καναλιού υποστηριζόταν από το BBC.

Το πρόγραμμά του περιελάμβανε κοινωνικές εκπομπές, σειρές και ντοκιμαντέρ, τα οποία ενθάρρυναν τους τηλεθεατές να κάνουν κάτι ωραίο, το οποίο θα άλλαζε τον τρόπο ζωής τους. Κάθε χρόνο το κανάλι εξέπεμπε πάνω από 500 νέα προγράμματα και εκατοντάδες νέες κοινωνικές ιστορίες.

Το κανάλι ξεκίνησε να εκπέμπει τον Σεπτέμβριο του 2000 από την πλατφόρμα *Sky TV*, στο YouTube το 2008 και στο BBC iPlayer το 2012. Στις 16 Ιανουαρίου 2018, αντικαταστάθηκε από το *Together*.

## Λογότυπα

## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2000
Κατηγορία:Διεθνείς τηλεοπτικοί σταθμοί του BBC
UKTV

Το **UKTV** είναι βρετανικός πολυκάναλος τηλεοπτικός φορέας, ο οποίος ανήκει εξ ημισείας στο BBC Worldwide και στην *Discovery, Inc.* Η εταιρεία ιδρύθηκε την 1 Νοεμβρίου 1992 σε συνεργασία του BBC με την Thames Television (νυν ITV London). Είναι μία από τις μεγαλύτερες εταιρείες του Ηνωμένου Βασιλείου που ασχολούνται με την τηλεόραση.

Τα κανάλια της εταιρείας είναι διαθέσιμα μέσω δορυφόρου και καλωδιακής συνδρομητικής τηλεόρασης στο Ηνωμένο Βασίλειο και στην Ιρλανδία. Τα κανάλια *Dave*, *Drama*, *Really* και *Yesterday* είναι διαθέσιμα και μέσω της επίγειας ψηφιακής τηλεόρασης. Τα περισσότερα προγράμματα είναι αντιγραφές των προγραμμάτων του BBC.

Τα κανάλια εκπέμπουν σε εύρεια οθόνη από τις 31 Ιανουαρίου του 2008.
200px|thumb|Το λογότυπο του UKTV χρησιμοποιήθηκε από το 2013 έως το 2017, με την επίπεδη έκδοσή του να χρησιμοποιείται μέχρι το 2024.

## Τηλεοπτικά κανάλια
**[[Alibi]]*
**[[Dave]]*
**[[Drama]]*
**[[Eden]]*
**[[Gold]]*
*
*
*
**[[W]]*
**[[Yesterday]]*

### Που έχουν κλείσει
**[[Play UK]]* (αντικαταστάθηκε από το *[[UK History]]* και νυν *[[Yesterday]]*)
**[[UK Arena]]* (αντικαταστάθηκε από το *[[UK Drama]]* και νυν *[[Alibi]]*)
**[[UK Gold 2]]* (αντικαταστάθηκε από το *[[Dave]]*)
**[[UK Horizons]]* (διασπάστηκε στα *[[Eden]]* και *[[Drama]]*)
**[[UKTV Bright Ideas]]* (αντικαταστάθηκε από το *[[Dave]]*)
**[[UKTV Gardens]]* (αντικαταστάθηκε από το *[[Really]]*)
**[[UKTV People]]* (αντικαταστάθηκε από το Blighty και *[[Drama]]*)
**[[UKTV Style 2]]* (αντικαταστάθηκε από το *[[Home]]*)
*Good Food
*Home (αντικαταστάθηκε από το HGTV)
*Really
*CCXTV
*Watch (αντικαταστάθηκε από το W)

## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1992
BBC Choice

Το **BBC Choice** ήταν τηλεοπτικό κανάλι του BBC, το οποίο ξεκίνησε να εκπέμπει στις 23 Σεπτεμβρίου 1998 και έκλεισε στις 3 Φεβρουαρίου του 2003. Ήταν το πρώτο Βρετανικό τηλεοπτικό κανάλι το οποίο εξέπεμπε με ψηφιακό σήμα.

Το κανάλι δεν εξέπεμπε 24 ώρες το 24ωρο. Η λειτουργία του καναλιού ξεκινούσε στις 17:00, αργότερα έγινε στις 19:00. Το κανάλι είχε και παιδικά προγράμματα από τα κανάλια CBBC και CBeebies. Όταν το κανάλι έκλεισε αντικαταστάθηκε από το BBC Three.

Επίσης, το BBC Choice είχε και τις εκδόσεις του σε Ουαλία και Βόρεια Ιρλανδία, οι οποίες έκλεισαν και οι δύο στις 30 Μαρτίου 2001. Tο Ουαλικό BBC Choice αντικαταστάθηκε από το ψηφιακό πρόγραμμα του Ουαλικού BBC Two ακριβώς ένα μήνα μετά στις 30 Απριλίου, στα πλαίσια του πλάνου του BBC για διεύρυνση του περιεχομένου των προγραμμάτων για τους τηλεθεατές, ενώ το περιφερειακό BBC Choice της Βόρειας Ιρλανδίας έκανε απλό κλείσιμο, αφού ήδη διέθετε τα δύο βασικά κανάλια του BBC στην συγκεγκριμένη χώρα. Η βορειοϊρλανδική έκδοση ήταν βασικά αναμετάδοση του εθνικού καναλιού, με εξαίρεση ένα δίωρο πρόγραμμα δικής του παραγωγής.

## Παραπομπές


Κατηγορία:Βρετανικοί Τηλεοπτικοί σταθμοί
Κατηγορία:British Broadcasting Corporation
Β΄ κατηγορία ποδοσφαίρου ανδρών Κύπρου 1995-96

Η **Β΄ κατηγορία ποδοσφαίρου ανδρών Κύπρου 1995-96** ήταν η 41η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΠ για 6η φορά στην ιστορία του.

## Σύστημα διεξαγωγής
Στο πρωτάθλημα της Β΄ κατηγορίας 1995-96 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Α΄ κατηγορίας 1996-97. Οι τρεις τελευταίες ομάδες υποβιβάστηκαν στο πρωτάθλημα Γ΄ κατηγορίας 1996-97. 

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1994-95|περίοδο 1994-95]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 1995-96
* Ευαγόρας Πάφου
* Αλκή Λάρνακας

Ομάδες που προήχθησαν από την Γ΄ κατηγορία 1994-95:
* Εθνικός Λατσιών
* Α.Ο. Αγία Νάπα
* Διγενής Ακρίτας Μόρφου
* Χαλκάνορας Ιδαλίου
* Εθνικός Άσσιας

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*
*

## Δείτε επίσης

* Β΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1995-96
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1995-1996
Κουτσάι

Το **Κουτσάι** (*[[σερβικά]] : Кучај*), είναι βουνό στην ανατολική Σερβία, ανήκει στην ομάδα των οροσειρών των Καρπαθίων και του Αίμου. Έχει κατεύθυνση βορειοανατολικά προς νοτιοδυτικά με μήκος 40 χλμ. 

Αποτελείται κυρίως από σχιστόλιθους και ασβεστολιθικά πετρώματα. Έχει μερικά από τα πιο διάσημα σπήλαια στη Σερβία (Bogovinska , Zlotska , Prekonoška και Ravanička ). Η υψηλότερη κορυφή του είναι η "Κουσάι Τρέστα" με 1.284 μέτρα ύψος.

## Αναφορές
* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6
* 1. Група аутора, ЕНЦИКЛОПЕДИЈА ЈУГОСЛАВИЈЕ, (1982), Југославенски лексикографски завод, Загреб

Κατηγορία:Βουνά της Σερβίας
Γ΄ κατηγορία ποδοσφαίρου ανδρών Κύπρου 1995-96

Η **Γ΄ κατηγορία Κύπρου 1995-96** αποτέλεσε το 25ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Ερμής Αραδίππου για 2η φορά στην ιστορία του.

## Σύστημα διεξαγωγής
Στο πρωτάθλημα της Γ΄ κατηγορία την περίοδο 1995-96 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και οι ομάδες που τερμάτισαν στη δεύτερη και τρίτη θέση προβιβάστηκαν στην Β΄ κατηγορία 1996–97. Οι τρεις τελευταίες ομάδες υποβιβάστηκαν στην Δ΄ κατηγορία 1996–97. 

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Γ΄ κατηγορία ποδοσφαίρου ανδρών Κύπρου 1994-95|περίοδο 1994-95]]
;Ομάδες που δεν συμμετείχαν στο πρωτάθλημα
Ομάδες που προήχθησαν στη Β΄ κατηγορία 1995-96
* Εθνικός Λατσιών
* Α.Ο. Αγία Νάπα
* Διγενής Ακρίτας Μόρφου
* Χαλκάνορας Ιδαλίου
* Εθνικός Άσσιας

;Ομάδες που συμμετείχαν στο πρωτάθλημα
Ομάδες που προήχθησαν από την Δ΄ κατηγορία 1994-95
* ΑΕΚ Κακοπετριάς
* Αναγέννηση Γερμασόγειας
* Ροτσίδης Μάμμαρι
* Διγενής Βορόκλινης
* Ε.Ν. ΘΟΪ Λακατάμιας

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση

## Παραπομπές


## Πηγές

*

## Δείτε επίσης
*Α΄ κατηγορία ποδοσφαίρου ανδρών Κύπρου 1995-96
*Β΄ κατηγορία ποδοσφαίρου ανδρών Κύπρου 1995-96
*Δ΄ κατηγορία ποδοσφαίρου ανδρών Κύπρου 1995-96
*Κύπελλο Κύπρου ποδοσφαίρου ανδρών 1995-96

Κατηγορία:Εγχώρια ποδοσφαιρικά πρωταθλήματα 1995-1996
Κατηγορία:Γ΄ κατηγορία ποδοσφαίρου ανδρών Κύπρου
Βέλικι Μάλενικ

Το **Βέλικι Μάλενικ** (*[[σερβικά]] : Велики Маљеник*) είναι βουνό της ανατολικής Σερβίας, που απέχει 5 χιλιόμετρα από το Πόντγκορατς. Η ψηλότερη κορυφή του είναι 804 μέτρα πάνω από την επιφάνεια της θάλασσας. Αποτελεί μέρος της λεκάνης απορροής του Τίμοκ και στο βουνό αυτό πηγάζει ο παραπόταμος του Μαύρος Τίμοκ. 

## Παραπομπές


Κατηγορία:Βουνά της Σερβίας
3073 Κουρσκ

Ο **Κουρσκ (Kursk)** είναι ένας αστεροειδής που περιφέρεται στην εσωτερική περιοχή (δηλαδή την προς την πλευρά του Ηλίου) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από την ομώνυμη πόλη της Ρωσίας.

## Φυσικά χαρακτηριστικά
Τα κυρίως φυσικά χαρακτηριστικά του Κουρσκ είναι άγνωστα. Ο Κουρσκ περιστρέφεται γύρω από τον εαυτό του μία φορά κάθε 3 ώρες 26 λεπτά και 48,5 δευτερόλεπτα, μία μάλλον γρήγορη περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κουρσκ
Δενδροκούναβο

Το **Δενδροκούναβο**, γνωστό και ως **καθαροκούναβο** (*Μάρτης η μάρτης - Martes martes*) είναι είδος αρπακτικών ζώων που ανήκει στην οικογένεια Ικτίδες της τάξης των σαρκοφάγων. Διαδεδομένο στην κεντρική Ασία και στην Ευρώπη, δεν συναντάται στις Σκανδιναβικές χώρες εκτός της Νορβηγίας, στις Βρετανικές νήσους και στη Σαρδηνία. Στην Ελλάδα ζει κυρίως στη Βόρεια Ελλάδα μέχρι Θεσσαλία και Ήπειρο. Ο άνθρωπος το κυνηγά για το πολύτιμο δέρμα του. Τα ωραιότερα δέρματα κουναβιού προέρχονται από τη Νορβηγία και από τη Σκωτία.

## Χαρακτηριστικά
Το σώμα του είναι επίμηκες με κοντά πόδια. Έχει μήκος περίπου 55 εκ., ενώ η φουντωτή ουρά του φτάνει τα 30 εκ., μυτερό κεφάλι με μικρά τριγωνικά αφτιά και ζωηρά μάτια. Στη ράχη έχει χρώμα σκούρο καφέ, στο ρύγχος ξανθό, στην κοιλιά και στις πλευρές κιτρινωπό και στα πόδια καφέ-μαύρο. Το χειμώνα έχει σκουρότερα χρώματα από το καλοκαίρι. Στο πάνω χείλος φέρει τέσσερις σειρές μουστάκια. Η οδοντοστοιχία του είναι πλήρης (38 δόντια) με πολύ ανεπτυγμένους κυνόδοντες Τα κοντά του πόδια καταλήγουν σε πέντε δάχτυλα, εφοδιασμένα με ισχυρά νύχια.

## Ενδιαίτημα
Είναι ζώο δενδρόβιο και αναρριχάται με μεγάλη επιδεξιότητα. Φωλιάζει στις κουφάλες των δέντρων ή σε εγκαταλειμμένες φωλιές αρπακτικών πτηνών και σκίουρων.Είναι πονηρό και αδηφάγο ζώο, την ημέρα κρύβεται σε δασώδεις περιοχές και, αν η περιοχή είναι κατοικημένη, εγκαθίσταται σε σιτοβολώνες και θημωνιές και βγαίνει τη νύχτα για να επιτεθεί σε κοτέτσια, περιστερώνες και κονικλοτροφεία. Τρέφεται κυρίως με ζώα, όπως μικρά ελάφια, ζαρκάδια, λαγούς, ποντίκια ακόμη και κότες που βρίσκονται σε ορνιθώνες. Τρώει επίσης το μέλι από τις κυψέλες. Τρέφεται όμως και με καρπούς, όπως αχλάδια, δαμάσκηνα, κεράσια κτλ.

## Αναπαραγωγή
Το θηλυκό, μετά από κυοφορία εννέα μηνών, γεννά το Μάρτιο ή αρχές Απριλίου 3-4 μικρά, τα αποθέτει σε μια κοιλότητα δέντρου που γεμίζει με βρύα και τα φροντίζει πολύ. Ύστερα από λίγες εβδομάδες ακολουθούν τη μητέρα τους στις αναρριχήσεις και στο κυνήγι.

## Άλλα είδη

Αρχείο:American Marten.jpg| Αμερικάνικο κουνάβι (*Martes americana*) (Turton, 1806)
Αρχείο:Yellow-throated Marten Pangolakha Wildlife Sanctuary East Sikkim India 26.03.2016.jpg|Κιτρινόλαιμο κουνάβι (*Martes flavigula*) (Boddaert, 1785)
Αρχείο:Beech Marten.jpg| Πετροκούναβο (*Martes foina*) (Erxleben, 1777)
Αρχείο:Martes melampus-1.jpg|Κουνάβι της Ιαπωνίας (* artes melampus*) (Wagner, 1841)
Αρχείο:Fisher (animal).jpg|Ψαροφάγος (ζώο) (*Martes pennanti*) (Erxleben, 1777)
Αρχείο:Sobol-bur1.jpg|Ζιμπελίνα (*Martes zibellina*) (Linnaeus, 1758)

## Παραπομπές


## Εξωτερικοί σύνδεσμοι
* 
* 

Κατηγορία:Μουστελίδες
Κατηγορία:Θηλαστικά της Ευρώπης
Κατηγορία:Θηλαστικά της Ελλάδας
Κατηγορία:Κουνάβια
ΕΡΤ Φλώρινας

Ο **Ραδιοφωνικός Σταθμός Φλώρινας** (**ΕΡΤ Φλώρινας**) είναι ο τοπικός περιφερειακός σταθμός του νομού Φλώρινας. Το πρόγραμμά του είναι κυρίως ειδησεογραφικό και κυρίως επικεντρώνεται σε ο,τιδήποτε έχει σχέση με την περιοχή όπου εκπέμπει (Φλώρινα, Καστοριά και Πτολεμαΐδα).

## Ιστορικό
Ξεκίνησε το 1956, με δοκιμαστικές εκπομπές στις 23 Φεβρουαρίου και σε πλήρεις καθημερινές εκπομπές στις 15 Απριλίου, από έναν ασύρματο πομπό βραχέων κυμάτων ισχύος 200W. Στις 14 Αυγούστου 1960 ξεκίνησε να εκπέμπει στα μεσαία κύματα στους 1.278 χιλιόκυκλους, από έναν πομπό ισχύος 1KW και το 1967 με πομπό ισχύος 10KW.

Η ΕΡΑ Φλώρινας από τον Ιούνιο του 1991 εκπέμπει και στα FM στους 96.6&nbsp;MHz με κέντρο εκπομπής το Βίτσι από έναν πομπό ισχύος 10KW. Καλύπτει τους νομούς Φλώρινας, Καστοριάς, Κοζάνης, Γρεβενών και μέρος των νομών Πέλλας και Ημαθίας και επιπλέον το σήμα της φτάνει μέχρι και την Βόρεια Μακεδονία.

Στις 11 Ιουνίου 2013 ανακοινώθηκε το κλείσιμο της ΕΡΤ με το σταθμό να συνεχίζει κανονικά την λειτουργία του από τους εργαζόμενους ως τις 11 Ιουνίου 2015, όταν λειτούργησε εκ νέου η ΕΡΤ.

## Συχνότητες ΕΡΤ Φλώρινας
Η ΕΡΤ Φλώρινας καλύπτει τη Φλώρινα, την Καστοριά, το βόρειο τμήμα του Νομού Κοζάνης, το Δυτικό τμήμα του Νομού Πέλλας καθώς και ένα μικρό μέρος του Νομού Ημαθίας.

## Παραπομπές


## Εξωτερικοί σύνδεσμοι
*Ιστοσελίδα

Κατηγορία:Ελληνική Ραδιοφωνία
Δ΄ κατηγορία ποδοσφαίρου ανδρών Κύπρου 1994-95

Η **Δ΄ κατηγορία Κύπρου 1994-95** αποτέλεσε το 10ο πρωτάθλημα στη Δ΄ κατηγορία ποδοσφαίρου της Κύπρου. Το πρωτάθλημα κατέκτησε η ΑΕΚ Κακοπετριάς για 2η φορά στην ιστορία της.

## Σύστημα διεξαγωγής
Στο πρωτάθλημα της Δ΄ κατηγορία την περίοδο 1994-95 συμμετείχαν 16 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και οι ομάδες που τερμάτισαν στη δεύτερη, τρίτη, τέταρτη και πέμπτη θέση προβιβάστηκαν στην Γ΄ κατηγορία 1995–96.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Δ΄ κατηγορία ποδοσφαίρου ανδρών Κύπρου 1993-94|περίοδο 1993-94]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Γ΄ κατηγορία 1994-95
* Εληά Λυθροδόντα

Ομάδες που διαβαθμίστηκαν στα αγροτικά πρωταθλήματα:
* ΑΤΕ ΠΕΚ Εργατών
* Ολυμπιάς Λυμπιών
* Ορφέας Αθηένου
* ΟΧΕΝ Περιστερώνας
* ΑΣΙΛ Λύσης

;Ομάδες που συμμετέχουν στο πρωτάθλημα
Ομάδες που διαβαθμίστηκαν από την Γ΄ κατηγορία 1993-94
* Άδωνις Ιδαλίου
* ΑΠΕΫ Ύψωνα
* ΑΕΚ Κακοπετριάς
* Ε.Ν. ΘΟΪ Λακατάμιας
* Λειβαδιακός Λειβαδιών

Ομάδες που προήχθησαν από τα αγροτικά πρωταθλήματα:
* ΑΕΚ Κυθραίας
* Ηρακλής Γερολάκκου
* Κινύρας Έμπας

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Πηγές

*

## Δείτε επίσης
*Α΄ κατηγορία ποδοσφαίρου ανδρών Κύπρου 1994-95
*Β΄ κατηγορία ποδοσφαίρου ανδρών Κύπρου 1994-95
*Γ΄ κατηγορία ποδοσφαίρου ανδρών Κύπρου 1994-95
*Κύπελλο Κύπρου ποδοσφαίρου ανδρών 1994-95

Κατηγορία:Εγχώρια ποδοσφαιρικά πρωταθλήματα 1994-1995
Κατηγορία:Δ΄ κατηγορία ποδοσφαίρου ανδρών Κύπρου
The Prestige

Το ***Prestige*** είναι ταινία αγγλικής-αμερικανικής παραγωγής σε σκηνοθεσία του Κρίστοφερ Νόλαν και σενάριο του ίδιου και του αδερφού του, Τζόναθαν Νόλαν, που προβλήθηκε το 2006. Η ταινία είναι βασισμένη στο ομώνυμο μυθιστόρημα του Κρίστοφερ Πριστ, βραβευμένο το 1995 με το βραβείο World Fantasy Award ως καλύτερο μυθιστόρημα. Η ιστορία ακολουθεί τον Robert Angier και τον  Alfred Borden, αντιπάλους επί σκηνής μάγους του Λονδίνου στα τέλη του 19ου αιώνα. Παθιασμένοι με τη δημιουργία των καλύτερων ψευδαισθήσεων επί σκηνής, ανταγωνίζονται, με τραγικά αποτελέσματα.

Στη ταινία πρωταγωνιστεί ο Χιου Τζάκμαν ως Robert Angier, ο Κρίστιαν Μπέιλ ως Alfred Borden, και ο Ντέιβιντ Μπάουι ως Nikola Tesla. Επίσης εμφανίζονται ο Μάικλ Κέιν, η Σκάρλετ Γιόχανσον, η Πάιπερ Περάμπο, ο Άντι Σέρκις, και η Ρεμπέκα Χολ.

Η ταινία κυκλοφόρησε στις 20 Οκτωβρίου του 2006, έλαβε θετικές κριτικές και ισχυρά αποτελέσματα στο box office, και έλαβε το βραβείο Όσκαρ Καλύτερης Κινηματογραφίας και Καλλιτεχνικής Διεύθυνσης. Μαζί με το *[[Ο Μάγος Αϊζενχάιμ]]* και το *[[Scoop (ταινία, 2006)]]*, το *Prestige* ήταν μία από τις τρεις ταινίες του 2006 για την εξερεύνηση του κόσμου των μάγων.

## Ηθοποιοί και Χαρακτήρες
* Χιου Τζάκμαν ως ο Ρόμπερτ Άνγτζιερ/ο Μεγάλος Ντάντον/ 
* Κρίστιαν Μπέιλ ως ο Άλφρεντ Μπόρντεν/Ο Καθηγητής/Μπερνάντ Φάλλον 
* Μάικλ Κέιν ως ο Τζον Κούτερ
* Ντέιβιντ Μπόουι ως ο Νίκολα Τέσλα 
* Σκάρλετ Γιόχανσον ως η Ολίβια Γουέσκρόμπι
* Πάιπερ Περάμπο ως η Τζούλια Μακγκούλοουχ 
* Άντι Σέρκις ως ο Κύριος Άλεϊ
* Ρεμπέκα Χολ ως η Σάρα Μπόρντεν

## Βραβεία και Υποψηφιότητες

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2006
Κατηγορία:Ταινίες παραγωγής Warner Bros.
Κατηγορία:Βρετανικές ταινίες της δεκαετίας 2000
Κατηγορία:Αμερικανικές ιστορικές ταινίες
Κατηγορία:Ταινίες παραγωγής Touchstone Pictures
Κατηγορία:Ταινίες σε σκηνοθεσία Κρίστοφερ Νόλαν
Κατηγορία:Ταινίες βασισμένες σε βρετανικά μυθιστορήματα
Κατηγορία:Αγγλόφωνες ταινίες
Κατηγορία:Αμερικανικές ψυχολογικές θρίλερ ταινίες
Κατηγορία:Ταινίες γυρισμένες στο Κολοράντο
Κατηγορία:Ταινίες γυρισμένες στην Καλιφόρνια
Κατηγορία:Αμερικανικές θρίλερ ταινίες μυστηρίου
Κατηγορία:Βρετανικές θρίλερ ταινίες μυστηρίου
Κατηγορία:Ταινίες σε παραγωγή Κρίστοφερ Νόλαν
Κατηγορία:Ταινίες σε παραγωγή Έμα Τόμας
Κατηγορία:Ταινίες σε σενάριο Κρίστοφερ Νόλαν
Κατηγορία:Ταινίες παραγωγής Syncopy Inc.
Δ΄ κατηγορία ποδοσφαίρου ανδρών Κύπρου 1993-94

Η **Δ΄ κατηγορία Κύπρου 1993-94** αποτέλεσε το 9ο πρωτάθλημα στη Δ΄ κατηγορία ποδοσφαίρου της Κύπρου. Το πρωτάθλημα κατέκτησε η Εληά Λυθροδόντα για 1η φορά στην ιστορία της.

## Σύστημα διεξαγωγής
Στο πρωτάθλημα της Δ΄ κατηγορία την περίοδο 1993-94 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα προβιβάστηκε στην Γ΄ κατηγορία 1994–95. Οι πέντε τελευταίες ομάδες διαβαθμίστηκαν στα αγροτικά πρωταθλήματα.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Δ΄ κατηγορία ποδοσφαίρου ανδρών Κύπρου 1992-93|περίοδο 1992-93]]
Μέχρι και την περίοδο 1992-93 το πρωτάθλημα Δ΄ κατηγορίας διεξαγόταν σε ομίλους. Από την περίοδο 1993-94 άρχισε η διεξαγωγή του ως ενιαία κατηγορία. Οπόταν οι περισσότερες ομάδες που συμμετείχαν στο πρωτάθλημα της προηγούμενης περιόδου δεν συμμετείχαν και στο πρωτάθλημα της περιόδου 1993-94 αλλά είχαν υποβιβαστεί στα αγροτικά (τοπικά) πρωταθλήματα.

Στο πρωτάθλημα Δ΄ κατηγορίας 1993-94 συμμετείχαν:
*Από τον όμιλο Λευκωσίας-Κερύνειας 1992-93 συμμετείχαν οι ομάδες  ΑΤΕ ΠΕΚ Εργατών, ΜΕΑΠ Πέρα Χωρίου-Νήσου και Ροτσίδης Μάμμαρι.
*Από τον όμιλο Λεμεσού-Πάφου 1992-93 συμμετείχαν οι ομάδες Εληά Λυθροδόντα, Ποσειδώνας Γιόλου και Αχιλλέας Αγίου Θεράποντα.
*Από τον όμιλο Λάρνακας-Αμμοχώστου 1992-93 συμμετείχαν οι ομάδες Ορφέας Αθηένου, Διγενής Βορόκλινης και ΑΣΙΛ Λύσης.
*Από τη Γ΄ κατηγορία 1992-93 υποβιβάστηκαν ο Εθνικός Δευτεράς, ο Απόλλων Λυμπιών και η ΟΧΕΝ Περιστερώνας.
*Από τα αγροτικά πρωταθλήματα προβιβάστηκαν οι ομάδες Αναγέννηση Γερμασόγειας και Ολυμπιάς Λυμπιών.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Μπαράζ
Ο Ροτσίδης Μάμμαρι έδωσε αγώνες μπαράζ με την 9η ομάδα του πρωταθλήματος Γ΄ Κατηγορίας, Φωτειακό. Στον πρώτο αγώνα ο Ροτσίδης κέρδισε εντός έδρας με 2-1. Στον επαναληπτικό, ο Φωτειακός κέρδισε με 1-0. Νικητής των μπαράζ αναδείχθηκε ο Φωτειακός λόγω του εκτός έδρας γκολ και έτσι παρέμεινε στη Γ΄ κατηγορία 1994-95, με το Ροτσίδη να συνεχίζει στη Δ΄ κατηγορία 1994-95.

## Παραπομπές


## Πηγές

*

## Δείτε επίσης
*Α΄ κατηγορία ποδοσφαίρου ανδρών Κύπρου 1993-94
*Β΄ κατηγορία ποδοσφαίρου ανδρών Κύπρου 1993-94
*Γ΄ κατηγορία ποδοσφαίρου ανδρών Κύπρου 1993-94
*Κύπελλο Κύπρου ποδοσφαίρου ανδρών 1993-94

Κατηγορία:Εγχώρια ποδοσφαιρικά πρωταθλήματα 1993-1994
Κατηγορία:Δ΄ κατηγορία ποδοσφαίρου ανδρών Κύπρου